Usmernenie Ministerstva pôdohospodárstva a rozvoja vidieka SR
(ďalej len „ministerstvo)
a informácie pre žiadateľov o uznanie odbornej kvalifikácie 
na základe dokladov vydaných uznanou vzdelávacou inštitúciou alebo inou oprávnenou inštitúciou podľa právnych predpisov členského štátu Európskej únie alebo tretieho štátu 

- na výkon inseminácie hospodárskych zvierat


Žiadosť[footnoteRef:1]) musí obsahovať: [1: ) § 31 ods. 2 zákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov] 

1. Text, z ktorého je zrejmé, že žiadateľ žiada o uznanie odbornej kvalifikácie na výkon inseminácie hospodárskych zvierat v Slovenskej republike, ktorú žiadateľ získal v inom členskom štáte EÚ alebo krajine Európskeho hospodárskeho priestoru (ďalej len „uznanie OK“).
2. Titul, meno, priezvisko, telefónne číslo, email a korešpondenčnú adresu žiadateľa.
3. V prípade, ak o uznanie OK žiada právnická osoba pre svojho zamestnanca alebo iná fyzická osoba, musí disponovať splnomocnením,[footnoteRef:2]) ktorého vzor uvádzame v prílohe. [2: ) § 17 ods. 3 zákona č. 71/1967 Z. z. o správnom konaní (správny poriadok) v znení neskorších predpisov.] 


K žiadosti je potrebné priložiť:
1. Kópiu osvedčenia, ktorou dokazujete získanie odbornej kvalifikácie inseminátora v schválenom zariadení iného členského štátu EÚ
2. Kópiu dokladu totožnosti
3. Potvrdenie o úhrade správneho poplatku (eKolok) vo výške 70 eur,[footnoteRef:3]) ktoré žiadateľ získa 
na pošte alebo elektronicky na webovej stránke eKolok - ePošta (posta.sk)   [3: ) Zákon č. 145/1995 Z. z. o správnych poplatkoch v znení zákona č. 309/2023 Z. z.  https://www.slov-lex.sk/pravne-predpisy/SK/ZZ/1995/145/20240401] 


Žiadosť možno podať listinnou formou alebo elektronickým podaním.
Kópie dokladov v bodoch 1 a 2 nemusia byť overené.
V prípade, ak žiadateľ nedoloží k žiadosti potvrdenie o úhrade (eKolok), zamestnanec ministerstva po príjme žiadosti zašle žiadateľovi platobný príkaz, ktorý je potrebné uhradiť. Zároveň vyžiada od žiadateľa v prípade potreby aj ďalšie chýbajúce doklady.
Bez úhrady uvedeného správneho poplatku a bez kompletnej žiadosti vo všetkých uvedených bodoch nie je možné vydať žiadateľovi rozhodnutie o uznaní OK.  

Žiadosť je potrebné zaslať na adresu
Ministerstvo pôdohospodárstva a rozvoja vidieka Slovenskej republiky
Sekcia poľnohospodárstva, odbor živočíšnej výroby
Dobrovičova 12
812 66 Bratislava

Kontaktná osoba:
Ing. Zuzana Salagová, zuzana.salagova@land.gov.sk , tel. +421 2 59266 552

Doplňujúca informácia: Ministerstvo pôdohospodárstva a rozvoja vidieka Slovenskej republiky je vecne príslušný správny orgán na konanie podľa § 50 ods. 1 písm. b) zákona                                        č.422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov a podľa § 25 ods. 2 druhej vety zákona 
č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov



Príloha k usmerneniu MPRV SR pre žiadateľov o uznanie odbornej kvalifikácie

(VZOR)
SPLNOMOCNENIE
Splnomocniteľ
titul, meno a priezvisko:	............................................................................................
rodné číslo:			............................................................................................
číslo OP:			............................................................................................
bytom:			............................................................................................
týmto splnomocňujem
splnomocnenca
(vyplňte v prípade, ak je splnomocnencom fyzická osoba:)
titul, meno a priezvisko:	............................................................................................
rodné číslo:			............................................................................................
číslo OP:			............................................................................................
bytom:			............................................................................................
(vyplňte v prípade, ak je splnomocnencom právnická osoba (PO):)
názov právnickej osoby:	............................................................................................
adresa/sídlo:			............................................................................................
IČO:				............................................................................................
[bookmark: _GoBack]Titul, meno a priezvisko zástupcu PO, 
ktorý podpisuje toto splnomocnenie:	............................................................................... 

na vykonávanie právnych úkonov vo veci uznania odbornej kvalifikácie splnomocniteľa získanej v schválenom zariadení iného členského štátu EÚ na vykonávanie inseminácie hospodárskych zvierat.

V (miesto)................................................ dňa (dátum)............................................

	………………………………………
vlastnoručný podpis splnomocniteľa
	………………………………………
vlastnoručný podpis a odtlačok pečiatky splnomocnenca



